“Тукай иленә сәяхәт”исемле китапка презентация

Менә йөз елдан артык инде сөекле шагыйребезнең әсәрләрен һәр татар баласы кечкенәдән күңеленә сеңдереп үсә, хәтта яттан белә. Тукайның китаплары безне матурлыкка, яхшылыкка өйрәтә, шәфкатьле, гадел, кыю булырга өнди.

26 апрель көнне башлангыч сыйныф укучылары белән Г.Тукайның тууына 127 ел тулу уңаеннан быел китапханәгә яңа гына кайткан “ Тукай иленә сәяхәт” исемле китапка презентация үткәрелде.

Иң элек “Иң бөек татар исемле”китап күргәзмәсе төзелеп ,укучылар игътибарына тәкъдим ителде.

Икенче өлештә “Безнең йөрәкләрдә син, Тукай “ исемле интеллектуаль уен булды. Анда Тукайның тормышы һәм иҗатына багышланган төрле сораулар бирелде, җаваплар алынды.

Аннан соң “Тукай иленә сәяхәт” исемле китапка күзәтү ясалды. Габдулла Тукайның тормышы һәм иҗаты кабат искә төшереп үтелде. Шушы китапка кергән балалар өчен язылган шигырьләре , поэмалары, әкиятләре, мәсәлләре буенча “сәяхәт” ителде. Китаптан алынган сораулар буенча викторина уйнатылды.

“Тукай иленә сәяхәт” исемле китап белән танышу бөек шагыйребез турында тагын да күбрәк белергә ярдәм итәр.







